Neajunsurile din sistem, acoperite de amabilitatea profesorilor. Fac muncă voluntară predând dublu.
La mai multe şcoli din scenariul "verde" sunt clase unde elevii învaţă în ture. Învăţătorii care predau dublu fac muncă voluntară. Sindicaliştii din educaţie spun că "voluntariatul" profesorilor acoperă lipsurile sistemului.
Ştii deja că şcoala a început în trei culori. Află că există şi combinații de culori. Uite, la o școală gimnazială din Drobeta Turnu Severin, elevii vin dimineaţa la şcoală, în ture, apoi participă la cursuri online. A fost soluția pe care a găsit-o învățătoarea, ca să-și poată face norma de 21 de ore pe săptămână. Dar asta însemană muncă suplimentară pentru ea, adică un fel de voluntariat.Liliana Tînţăreanu, învăţător Şcoala Gimnazială Teodor Costescu Drobeta Turnu Severin: "Pentru pregătirea materialelor estimez că minim două ore sunt necesare. Mai ales că este o formă nouă de organizare a materiei de predat, pusă în altă formă.“La Craiova, aceeași situație. Opt ore de predare, plus alte câteva ore pentru pregătirea materialelor didactice. Și asta fără niciun ban în plus.Gabriela Soceanu, învăţător Şcoala Gimnazială Nicolae Bălcescu Craiova: "Este dificil, dar dacă-ţi iubeşti profesia, acest dificil devine mai uşor.(…) Deocamdată vom face voluntariat, dar poate, până la urmă se vor găsi resurse şi vom fi plătiţi.“Directorii școlilor cunosc situația, dar nu-și permit să-i plătească suplimentar pe profesori.Crisanda Turcu, manager Şcoala Gimnazială Nicolae Bălcescu Craiova: "Cadrele didactice stau la şcoală, oricum, în programul impus. Urmează să primim, în continuare, recomandări cu privire la salarizare.“Sindicaliștii spun că voluntariatul profesorilor acoperă, de fapt, lipsurile din sistemul de educaţie.Constantin Lungulescu, preşedinte Sindicatul "Spiru Haret“ Dolj: "Într-o primă fază se spunea că ei vor fi plătiţi. Dar nu ştiu în ce măsură vor fi plătiţi pentru că şcolile au bugetele pe care le cunosc şi le-au fost repartizate odată cu începutul anului.“.